Α.Π.Ο. Οδηγήτρια Πειραιά

Ο Αθλητικός Ποδοσφαιρικός Όμιλος Οδηγήτρια Πειραιά είναι ερασιτεχνικό ποδοσφαιρικό σωματείο με έδρα τη συνοικία Μανιάτικα του Πειραιά. Επίσημο έτος ίδρυσης του σωματείου είναι το 1965 και έχει χρώματα το κόκκινο και το λευκό. Ανήκει στη δύναμη της Ε.Π.Σ. Πειραιά και αγωνίζεται στις διοργανώσεις της.

Ιστορικό 
Ο «Α.Π.Ο. Οδηγήτρια Πειραιά» ιδρύθηκε ανεπίσημα το 1962 και αναγνωρίστηκε επίσημα από το Πρωτοδικείο το 1965. Το 1969 αναγνωρίστηκε επίσημα από την Ε.Π.Ο. με αύξοντα Αριθμό Μητρώου Ε.Π.Ο. το 1370 και από την αγωνιστική περίοδο 1969-70 ξεκινά η επίσημη αγωνιστική του δράση στα επίσημα πρωταθλήματα της Ε.Π.Σ. Πειραιά. Αγωνίστηκε σε όλες τις κατηγορίες του πρωταθλήματος της Ε.Π.Σ. Πειραιά και την αγωνιστική περίοδο 1973-74 αγωνίστηκε για πρώτη φορά στο κορυφαίο πρωτάθλημα Α' Κατηγορίας της Ε.Π.Σ. Πειραιά. Το 1977 κατέκτησε για πρώτη φορά το κύπελλο Ε.Π.Σ. Πειραιά επικρατώντας του Α.Ο. Ποντίων στη μοναδική της παρουσία στον τελικό μέχρι σήμερα.

Την αγωνιστική περίοδο 2013-14 κατέκτησε το πρωτάθλημα Ε.Π.Σ. Πειραιά για πρώτη φορά στην ιστορία της και συμμετείχε στο πρωτάθλημα μπαράζ για την ιστορική άνοδο στην Γ' Εθνική, χωρίς όμως επιτυχία. Την αγωνιστική περίοδο 2016-17 κατέκτησε εκ νέου το πρωτάθλημα της Ε.Π.Σ. Πειραιά και αγωνίστηκε στον αγώνα ανάδειξης υπερπρωταθλητή και ανόδου με τον Α.Π.Ο. Κερατσίνι στο γήπεδο της Νεάπολης, όπου ηττήθηκε και έχασε την άνοδο στην Γ' Εθνική κατηγορία.

Παραπομπές

Πηγές 
 apo-odigitria.gr, Επίσημη ιστοσελίδα του σωματείου 
 facebook.com/OdigitriaFC, Επίσημη ιστοσελίδα facebook του σωματείου

Ποδοσφαιρικές ομάδες Ελλάδας
Αθλητικοί σύλλογοι Πειραιά
Ιδρύσεις αθλητικών συλλόγων το 1965